ટી-લાઇટ કૅન્ડલ્સ મૉડર્ન હોમ ડેકોરમાં વધુ વપરાય છે, પરંતુ હવે આ નાનકડી ટિનની કૅન્ડલ્સે પરંપરાગત દીવડાઓનું સ્થાન પણ લઈ લીધું છે. કૅન્ડલસ્ટૅન્ડ પર આ કૅન્ડલ્સ સારી લાગે છે. એ ઉપરાંત એને ડેકોરેટિવ તકતી કે પ્લેટ બનાવી પાણીમાં ફ્લોટ પણ કરી શકાય છે. કોઈ પણ ફ્લૅટ ડિઝાઇનવાળા દીવાઓની અંદર આ કૅન્ડલ્સ મૂકી શકાય, પરંતુ આ પણ એક જ વાર વાપરી શકાય એવી કૅન્ડલ્સ છે. આ ટી-લાઇટ કૅન્ડલ્સ બજારમાં ત્રણથી ચાર રૂપિયા પર પીસના ભાવમાં મળી રહે છે. આ કૅન્ડલ્સ ખૂબ વર્સેટાઇલ છે જેને પોતાની ક્રીએટિવિટી પ્રમાણે બધી જ રીતે વાપરી શકાય છે.